গ্র্যাবে আমি বর্তমানে যেই চাকরি করছি, সেখানে আমার কাজ হচ্ছে ইঞ্জিনিয়ারিং ম্যানেজমেন্ট (Engineering Management)। তো এই কাজটির সঙ্গে আমি একদমই অপরিচিত ছিলাম। তারপরও আমার স্বভাবসুলভ আলসেমি, মানুষের সঙ্গে কাজ করার অভিজ্ঞতা ও কমনসেন্স ব্যবহার করে কাজ চলে যাচ্ছে। আর এই ইঞ্জিনিয়ারিং ম্যানেজার হিসেবে কাজ শুরু করার পরে আমি বিভিন্ন রকম বইপত্র কেনা ও পড়া শুরু করি। সেসব বইয়ের অন্যতম হচ্ছে Peopleware: Productive Projects and Teams (3rd Edition) ।সম্প্রতি বইটি দ্বিতীয়বারের মতো পড়ে শেষ করলাম। বইটি প্রথমবার পড়েছিলাম ২০১৫ সালের শেষ দিকে।